Medlemsmøte i Karlsøya Utviklingslag

Lø. 11. februar 2012
Sted: Gammelskolen
Til stede: 20 stk

Sak 1. Restaurering av kirka
	Unn-Tove orienterte om restaureringsarbeidet som skal gjennomføres til sommeren.
	Det er taket som er hovedoppgave i år, men skraping og maling av veggene og opp-
	rusting av trappa tas dersom det er mulig.
	Gjennomføringa er avhengig av dugnadsinnsats. Det skal settes opp oppslag, lages 
	arbeidslister m. m.

Sak 2) Stedsutvikling
	Orientering om stedsutviklingsprosjektet, hvilke områder som det jobbes med.
	Styringsgruppa har møte med flere etater hos Fylkesmannen fredag 24. februar
	Prosjektet hat åpent møte på øya i mars/april

Sak 3) Brygga
	Her var det diskusjon om den ulovlige byggeaktiviteten på Brygga og kommunens
	håndtering av saken, samt Bryggas uthenging av Karlsøyfestivalen på sine nettsider.
	Styret i Utviklingslaget henvender seg til kommunen i brevs form og ber kommunen 
	håndheve plan- og bygningsloven slik som de som satt til å gjøre.
	Videre ble de de utsagn og beskyldninger som Bryggas folk har kommet med både 
	overfor enkeltpersoner og festivalen, tatt opp.
	Utviklingslaget tar fullstendig avstand fra de påstander om korrupsjon, løgn og mot-
	arbeidelse av dem som de har framført i ulike sammenhenger. Dette er det ingen som 
	kjenner seg igjen i. Tvert imot; det har vært invitert til dialog i Utviklingslaget og flere 
	enkeltpersoner har både enkeltvis og sammen prøvd å invitere til samarbeid
	uten å oppnå positiv respons.

Eventuelt

a)	Årsmøte avholdes torsdag 5. april. Frist for innlevering av saker satt til 17. mars.

b)	Flytebrygga: Magne Solheim har påtatt seg det fulle ansvar for flytebrygga.
Han avgjør når den skal settes ut og tas opp.

c)	Orientering om at ordføreren har tatt imot invitasjonen til å holde kommunestyre-
møte på Karlsøy enten i mars eller i juni i år..

Ref. Tove P. Hansen